เรียนรู้ที่จะเป็นคนหาปลา...เดี๋ยวนี้
โดย...พุฒิมาส วุฒิวณิชย์ stock2morrow
31 ก.ค. 2560

โดย...พุฒิมาส วุฒิวณิชย์ stock2morrowอยากอยู่แบบคนหาปลาได้เอง หรือคนที่รอคนอื่นหามาให้?หลายคนอาจตอบว่าให้คนอื่นหามาให้ก็สบายกว่าสิ ไม่ต้องดิ้นรน แต่ข้อเสียก็มีนะ เพราะคุณจะไม่ได้ปลาตัวที่ดีที่สุด แน่นอนคนที่เขาหามาเขาก็ต้องเก็บไว้เอง คุณจะได้แค่เศษๆ เท่านั้น นั่นสิ...เขียนบทความเรื่องเงิน ทำไมพูดถึงปลา...เราให้ปลาเป็นตัวแทนของเงิน...แล้วคนที่เลือกให้คนอื่นหาปลามาให้ ก็ไม่ต่างจากคนที่เลือกทำงานเป็นมนุษย์เงินเดือน...ใช่ไหม?คนรุ่นใหม่หลายคนเริ่มส่ายหัว เราต่างรู้ว่าการทำงานประจำไม่ทำให้เรารวยและไม่มีอิสระ คุณอาจเปลี่ยนใจได้ในครั้งที่สอง เพราะหลายๆ คนนั้นรอให้บริษัท หรือหัวหน้าสั่งงาน เอางานมาให้ทำ แล้วคุณก็ชอบบ่นว่า...เงินเดือนน้อยๆคุณคิดว่ามันไม่แฟร์ที่จะทำงานให้บริษัทรวย แต่ความจริงแล้วมันแฟร์นะ เพราะคุณไม่ต้องมาคิดว่าทุกเดือนจะไปเอางานมาจากไหนไง คุณแค่อยู่ในจุดที่ปลอดภัย แต่ความไม่เสี่ยงไม่มีทางที่จะทำเงินได้เยอะๆและความปลอดภัยนี่แหละที่แอบมีความเสี่ยง เพราะความมั่นใจว่าจะมีเงินเข้าบัญชีในทุกเดือนนั้น ทำให้มนุษย์เงินเดือนมากมายเป็นหนี้กันแบบสุดตัว พอหนี้มากปุ๊บ แทนที่จะอยู่อย่างสบายๆ ได้เงินเดือนทุกเดือน กลายเป็นว่าหมุนเงินกันแทบไม่ทัน ไหนจะหนี้รถ บ้าน บัตรเครดิตต่างจากคนที่อยู่แบบหาปลาเอง นั่นคือพวกที่ทำงานนอกระบบหรือฟรีแลนซ์ คนกลุ่มนี้มีความไม่มั่นคงเรื่องงาน เพราะบางช่วงงานมากก็รับทรัพย์ แต่บางช่วงอาจหางานไม่ได้เลย นั่งเครียดอยู่บ้าน แต่ก็มีข้อดีตรงที่ต้นทุนต่ำ ได้เงินค่าจ้างสูง และคุ้มกับค่าแรง ไม่ต้องเช่าอาคารสำนักงานข้อดีอีกข้อคือ การที่คนทำงานอิสระนั้นกู้เงินลำบาก เลยไม่ได้โอกาสเป็นหนี้ ถ้าอยากซื้อคอนโดหรือรถยนต์ก็ต้องเก็บเงินก้อนไปซื้อเลยสรุปคือชีวิตใครกันหว่า ที่เสี่ยงน้อยกว่า...แต่เราไม่ได้บอกว่าการตัดสินใจเป็นมนุษย์เงินเดือนนั้นไม่ดีนะ มันดีในช่วงแรกของชีวิต เช่น 10 ปีแรกหลังเรียนจบนอกจากนี้ คุณสามารถออกแบบชีวิตคุณได้ ให้เสี่ยงน้อย ได้เงินสม่ำเสมอ และสามารถเอาความรู้ที่มีมาต่อยอดธุรกิจได้กฎเหล็กข้อแรก คือ ห้ามเป็นหนี้แบบเกินตัว กู้เงินแบบ 40 ปี ลองคิดว่าเมื่อไหร่จะหมด แล้วถ้าขายทรัพย์สินนั้นออกไม่ได้ด้วยจะเป็นอย่างไร เพราะปัจจุบันความมั่นคงทางอาชีพนั้นไม่มี เนื่องจากเทคโนโลยีสามารถลดจำนวนคนทำงานได้มาก หุ่นยนต์ทำงานได้แม่นยำและไม่มีเรื่องของการทุจริต เราต้องตระหนักไว้เสมอว่าการมีงานเดียวนั้นเสี่ยงมากๆอย่างที่สอง คือการเปลี่ยนตัวเองจากลูกจ้างเข้าสู่การเป็นผู้ประกอบการออนไลน์ เนื่องจากการโปรโมทออนไลน์ทำได้ง่ายกว่า สามารถเริ่มได้จากขายของ แสดงผลงาน แต่ต้องทำแบบสม่ำเสมอและมีคุณภาพ เพราะงานคุณภาพนี่แหละที่สุดท้ายแล้วจะมีคนเห็น ถ้าคุณมีรายได้สองทางอยู่แล้ว ขอแสดงความยินดีด้วย คุณมีชีวิตที่มั่นคงกว่าคนอื่นมากอย่างสุดท้ายคือ การบริหารเงิน...อย่าลืมว่าเราได้เงินมาจากแรงงานและเวลาที่เสียไป การเก็บเงินก็ต้องเก็บแบบปกป้องเงินต้นด้วย ไม่ใช่ว่าเอะอะก็หุ้นซิ่งแบบนี้ ถ้าพลาดมาก็หมดตัวแล้วอย่าลืมกระจายความเสี่ยงลงทุนในหลายสินทรัพย์ เช่น หุ้น กองทุน อสังหาริมทรัพย์ ทอง และอื่นๆ เพื่อเลี้ยงพอร์ตให้อยู่กับคุณไปนานๆ ด้วยนะคะ ผู้เขียนเชื่อว่าถ้าคุณทำตาม 3 ข้อที่กล่าวมาคุณจะมีชีวิตที่มั่งคั่งได้อย่างแน่นอน